સ્લિપ્સ પછી તો ફેન્સી નાઇટી, કૉટન નાઇટી, મેટરનિટીવેઅર, લેગિંગ્સ, બાથરૉબ્સ એમ પ્રોડક્ટ-રેન્જ વિસ્તરતી જ ગઈ. રેડ રોઝની કિડ્સ ગાર્મેન્ટની પણ અલાયદી રેન્જ છે જે હાલમાં માર્કેટમાં ધૂમ મચાવે છે. સચિનભાઈ કહે છે ‘બદલાતા સમયને, આઉટરવેઅરના ચેન્જ થતા રહેતા ટ્રેન્ડ્સને ધ્યાનમાં રાખીને અમે ઇનરવેઅર્સમાં પણ નવા-નવા પ્રયોગો કરતા ગયા અને અમને સફળતા મળતી ગઈ. દરેક વખતે નવી પ્રોડક્ટ લૉન્ચ કરતી વખતે અમે સંઘર્ષ કર્યો છે, પણ અમને સંતોષ એ વાતનો છે કે આખો પરિવાર સાથે હોવાથી અમે એ સંઘર્ષના સમયમાંથી આસાનીથી પાર ઊતરીને હવે સફળતાનો આસ્વાદ માણી રહ્યા છીએ.’